सिसोदिया ने कहा कि दिल्ली में उर्दू की लोकप्रियता को देख जश्न-ए-विरासत कार्यक्रम की शुरूआत की गई। दिल्ली के इतिहास में उर्दू का बड़ा महत्व रहा है। आज भी इसकी मिठास पुरानी दिल्ली के लोगों की जुबान में झलकती है। इस भाषा को बढ़ावा देने के लिए ही दिल्ली सरकार ने यह कार्यक्रम की शुरुआत की है। ताकि इससे लोगों के दिलों को जोड़ा जा सके। छह दिनों तक चलने वाले इस उत्सव में दर्शकों के लिए अलग-अलग दिन शायरी, कव्वाली, किस्सा गोई, दास्तान गोई, शैली चार-ए-बात और गजलों समेत अन्य पेशकश होंगी। इस बीच नामी शायर और गायक दिल्ली वालों का उर्दू की जुबानी मनोरंजन करेंगे। इनमें सुरेश वाडेकर और जावेद अली जैसे बॉलीवुड के नामी चेहरे भी शामिल हैं।